**1.pielikums**

**TEHNISKĀ SPECIFIKĀCIJA**

**“Būvuzraudzības pakalpojumu nodrošināšana Kokneses pašvaldības nekustamā īpašuma “Darbnīcu laukums” ceļa un pievedceļa pārbūvei”**

(identifikācijas Nr. KND 2017/4)

**Iepirkuma priekšmets:**

Iepirkuma priekšmets ir būvuzraudzības pakalpojumu nodrošināšana Kokneses pašvaldības nekustamā īpašuma “Darbnīcu laukums” ceļa un pievedceļa pārbūvei atbilstoši Iepirkuma nolikuma nosacījumiem, Iepirkuma tehniskajai specifikācijai un spēkā esošajiem normatīvajiem aktiem, standartiem un Eiropas standartizācijas organizācijas standartiem, ja kāds no tiem nav adaptēts Latvijas Republikā.

**1. Darba uzdevums:**

1. Veikt Objekta būvniecības būvuzraudzību atbilstoši Būvniecības likuma, MK 2014.gada 14.oktobra Nr. 633 „Autoceļu un ielu būvnoteikumi”, Ministru kabineta 2014.gada 19.augusta noteikumu Nr.500 „Vispārīgie būvnoteikumi”, autoceļu tīklā veicamo darbu izpildes un kvalitātes prasībām “Ceļu specifikācijas 2015”, un citu saistošo normatīvo aktu prasībām.
2. Izpildītājam būs jāizveido būvuzraudzības grupa, kas nodrošinās visu objektā paredzēto būvniecības darbu uzraudzību. Būvuzraudzības grupai jāsastāv no atbildīgā būvuzrauga (ceļu būvniecības būvuzraugs) un no ūdensapgādes un kanalizācijas sistēmu (ŪKT) un elektroietaišu (ELT) izbūves rekonstrukcijas darbu būvuzraugiem.
3. Pirms būvdarbu uzsākšanas Izpildītājam jāiesniedz Pasūtītājam būvuzraudzības plāns, būvuzraugu saistību raksti, sertifikātu kopijas, profesionālās civiltiesisks atbildības apdrošināšanas līgums uz būvobjekta būvdarbu laiku, atbilstoši Ministru kabineta 2014. gada 19. augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
4. ŪKT un ELT rekonstrukcijas darbu būvuzraugi iesniedz būvdarbu izpildes un būvuzraudzības dokumentāciju Atbildīgajam būvuzraugam, un Atbildīgais būvuzraugs apstiprina izpildes akta atbilstību ar savu parakstu pēc tam, kad visi būvuzraugi būs pārbaudījuši izpildes aktu. Visa būvobjekta dokumentācija glabājas pie Atbildīgā būvuzrauga.
5. Nodrošināt būvuzraudzību neatkarīgi no laika un apstākļiem kādos norit būvdarbi, arī ārpus darba laika un brīvdienās.
6. Nodrošināt Pasūtītāja interešu pārstāvību būvdarbu veikšanas procesā atbilstoši noslēgtajam Būvdarbu līgumam un būvdarbu iepirkuma procedūras noteikumu prasībām:
   1. Pirms būvniecības darbu uzsākšanas sākuma novērtēt Būvdarbu veicēja Ministru kabineta 2014.gada 21.oktobra noteikumu Nr.655 „Noteikumi par Latvijas būvnormatīvu LBN 310-14 „Darbu veikšanas projekts” prasībām izstrādāto Darbu veikšanas projektu un satiksmes organizācijas plānu.
   2. Kontrolēt un uzraudzīt būvdarbu izpildi atbilstoši līguma noteikumiem, saskaņotam un apstiprinātam būvprojektam, autoruzrauga papildinājumiem, būvdarbu veikšanas projektam, LR normatīvajiem aktiem un pašvaldības saistošajiem noteikumiem.
   3. Nodrošināt detalizētu būvniecības projekta risinājumu analīzi un dot slēdzienu par to atbilstību tehniskajiem noteikumiem, un optimālajai Pasūtītāja vajadzību nodrošināšanai, nepieciešamības gadījumā piedāvājot konkrētās korekcijas.
   4. Novērst iespējamo sūdzību rašanās iemeslus un gadījumā, ja sūdzības radušās, sniegt Pasūtītājam argumentētus skaidrojumus, padomus un atbildes.
   5. Izskatīt Būvdarbu izpildītāja iesniegtos paziņojumus par:

- pretrunām starp Būvdarbu līguma dokumentiem un datiem;

- atšķirībām starp Būvdarbu līguma dokumentos sniegtajiem datiem un reālajiem būvniecības apstākļiem;

- informācijas, datu vai instrukciju, kas iesniegtas būvdarbu izpildes laika, atšķirībām no līguma dokumentiem;

- līguma izpildei nozīmīgu apstākļu izmaiņām,

- sagatavot lēmumu par turpmāko rīcību izskatīšanai būvsapulcē;

* 1. Ja sakarā ar iepriekš minēto paziņojumu ir nepieciešams veikt grozījumus būvprojektā, iesniegt Pasūtītājam konkrētos priekšlikumus turpmākai rīcībai.
  2. Nodrošināt, lai netiktu pārsniegts būvdarbu izpildes budžets, pamatotu papildus izdevumu rašanās gadījumā koordinēt būvniecības projekta korekciju ieviešanu.
  3. Veikt Būvniecības procesa dalībnieku darbības koordināciju, iknedēļas būvsapulču organizēšanu, vadīšanu un protokolēšanu.
  4. Konsultēt Pasūtītāju jautājumos par būvniecības organizāciju, būvdarbu izpildi u.c. jautājumiem.
  5. Pārbaudīt dokumentāciju, kuru saskaņā ar spēkā esošajiem normatīvajiem aktiem Objekta nodošanai ekspluatācija ir jānodrošina Pasūtītājam.
  6. Piedalīties komisijas Būves (Objekta) pieņemšanai ekspluatācijā darba organizēšanā saskaņā ar spēkā esošo likumdošanu un Būvvaldes norādījumiem un prasībām.
  7. Veikt materiālu paraugu testēšanu pārbaudes. Minimālais testa apjoms **Pielikumā Nr.2**

Būvprojekts un darbu apjomi ir norādīti atsevišķā failā, kas ir pieejams Kokneses novada domes mājaslapas sadaļā „Publiskie iepirkumi” Konkursi - [**http://www.koknese.lv/?o=6466**](http://www.koknese.lv/?o=6466) pie būvdarbu iepirkuma “Darbnīcu laukuma ceļa un pievedceļu pārbūve (ar grozījumiem)” Iepirkuma priekšmets: „Kokneses pašvaldības nekustamā īpašuma “Darbnīcu laukums” ceļa un pievedceļa pārbūve Eiropas reģionālā attīstības fonda (ERAF) finansētās darbības programmas "Izaugsme un nodarbinātība" 3.3.1.specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" ietvaros” identifikācijas Nr. KND 2016/30;

**2. Prasības būvuzraudzībai**

1. **Veicamais darbs**
   1. Izpildītājam jānodrošina kvalificēts personāls būvdarbu līgumā paredzēto būvdarbu uzraudzības (turpmāk - Uzraudzība) veikšanai.
   2. Izpildītājam jānodrošina atbildīgā būvuzrauga klātbūtne, kad objektā notiek būvdarbi. Būvuzraugiem jāierodas Objektā 3 stundu laikā pēc Pasūtītāja, autoruzrauga, vai Kokneses apvienotās pašvaldību Būvvaldes amatpersonas pirmā uzaicinājuma.
   3. Izpildītājam jānodrošina, lai paveikto būvdarbu kvalitāte un apjomi tiktu pienācīgi pārbaudīti un dokumentēti.
   4. Izpildītājam jāseko, lai būvdarbi tiktu veikti plānotajā laikā un to veikšanai tiktu piesaistīti pietiekami resursi.
   5. Būvdarbu uzraudzību jāveic, kad vien norit būvdarbi, arī ārpus normālā darba laika un brīvdienās.
   6. Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, satiksmes drošību, vai pārkāpj likumu prasības izpildītājam ir jāziņo Pasūtītājam un jāpieņem lēmumu par apdraudējuma novēršanu.
   7. Izpildītājam savlaicīgi jābrīdina Projekta vadītājs, ja būvdarbu veikšanai nepieciešama Pasūtītāja rīcība. Ja Uzraudzības veikšanai nepieciešamie lēmumi pārsniedz līgumā atrunātās pilnvaras, Izpildītājam jāsagatavo lēmumprojekts, un pēc Pasūtītāja uzaicinājuma jāpiedalās Pasūtītāja rīkotās sanāksmēs.
   8. Izpildītājam jāatskaitās saskaņā ar darba uzdevuma, kā arī pēc Projekta vadītāja pieprasījuma jāziņo un jāsniedz papildus informācija par saviem lēmumiem un būvdarbu gaitu.
2. **Prasības būvuzraugam**
   1. Būvuzraugam jānodrošina pastāvīga objektā notiekošo darbu kontrole.
   2. Būvuzrauga prombūtnes (slimība, atvaļinājums, u.c.) laikā vai aiziešanas no šī darba gadījumā, Izpildītājam nekavējoties jānodrošina kvalifikācijā līdzvērtīgs vai labāks aizvietotājs.
   3. Būvuzraugs nedrīkst būt interešu konfliktā savu pienākumu ietvaros.
   4. Būvuzrauga palīga zināšanām un prasmēm jābūt piemērotām Uzraudzības veikšanai.
   5. Saskaņojot ar Pasūtītāju Būvuzrauga prombūtnes (slimība, atvaļinājums, u.c.) laikā, to var aizvietot Būvuzrauga palīgs.
3. **Būvuzrauga pienākumi**
   1. Vada uzraudzības izpildi un izpildei norīkotos darbiniekus.
   2. Atbildīgais būvuzraugs kontrolē un vada ŪKT un ELT būvuzraugu darbu.
   3. Organizē un vada būvdarbu vadības apspriedes.
   4. Atbildīgais būvuzraugs piedalās visās būvsapulcēs. Laik periodā, kad notiek ŪKT un ELT rekonstrukcijas darbi, būvsapulcēs piedalās attiecīgo inženiertīklu rekonstrukcijas darbu būvuzraugs.
   5. Pirms būvdarbu uzsākšanas pārbauda būvdarbu izpildītāja sagatavotās darba programmas atbilstību specifikācijām un apstiprina to, būvdarbu laikā pieprasa savlaicīgu darba programmas aktualizāciju.
   6. Sadarbojas un tiekas ar Pasūtītāju, Autoruzraugu, apmeklē gan regulārās, gan ārkārtas būvdarbu vadības un Pasūtītāja organizētās sanāksmes un piedalās Pasūtītāja noteiktās pārraudzības un kontroles vizītēs.
   7. Sistematizē un reģistrē korespondenci un dokumentus.
   8. Izpildītājam jānodrošina atbildīgā būvuzrauga klātbūtne, kad objektā notiek būvdarbi. Būvuzraugiem jāierodas Objektā 3 stundu laikā pēc Pasūtītāja, autoruzrauga, vai Kokneses apvienotās pašvaldību Būvvaldes amatpersonas pirmā uzaicinājuma.
   9. Segto būvdarbu aktus paraksta attiecīgo būvdarbu veida būvuzraugs, kā arī ar savu parakstu apstiprina Atbildīgais būvuzraugs.
   10. Atbildīgais būvuzraugs sagatavo un iesniedz pasūtītājam ikmēneša būvuzraudzības ziņojumu, pamatojoties uz būvdarbu veicēja iesniegto informāciju.
   11. Pēc būvdarbu pabeigšanas Atbildīgais būvuzraugs sagatavo un iesniedz Pasūtītājam būvuzraudzības pārskatu par būvuzraudzības plāna izpildi.
   12. Dod būvdarbu veicējam nepieciešamos rīkojumus, saskaņojumus un apstiprinājumus, pārrauga paveikto būvdarbu pieņemšanu atbilstoši spēkā esošajai likumdošanai.
   13. Dod būvdarbu veicējam norādījumus par būvdarbu izpildi un defektu novēršanu. Būvprojekta nepilnību gadījumā konsultējas ar būvprojekta autoru un pieņem lēmumus par izmaiņām būvprojektā normatīvajos aktos noteiktajā kārtībā.
   14. Veic būvuzraudzību saskaņā ar spēkā esošo likumdošanu.
   15. Pārbauda būvdarbu vadītāja ikdienas ierakstus būvdarbu žurnālā, kontrolē vai ir atbilstoši aizpildītas visas būvdarbu žurnāla daļas, ieraksta norādījumus būvdarbu vadītājam būvdarbu žurnālā un veic atzīmes par šo norādījumu izpildi.
   16. Kontrolē būvdarbu procesu, veic nepieciešamos mērījumus un pieraksta brīvā formātā (t.sk. fotografēšana).
   17. Darbojas segto darbu un nozīmīgo konstrukciju pieņemšanas komisijā.
   18. Pārbauda un ar parakstu apstiprina paveikto būvdarbu apjomus.
   19. Sadarbojas ar būvdarbu veicēju būvdarbu veikšanai nepieciešamo oficiālo dokumentu saņemšanā.
   20. Piedalās uzmērījumu veikšanā, paraugu ņemšanā, pasūta pārbaudes, nogādā pielietoto materiālu paraugus.
   21. Periodiski, ja nepieciešams – ik dienu, pārbauda būvdarbu veicēja izpildāmā darba kvalitātes kontroles atbilstību aprakstam Darba programmā.
   22. Būvuzrauga palīgs palīdz būvuzraugam, veic piegāžu pārbaudes, seko tehnoloģiskajiem procesiem, veic būvdarbu apjomu pārbaudes, veic nepieciešamos mērījumus būvdarbu atbilstībai LBN prasībām.
   23. Piedalās objekta pieņemšanā ekspluatācijā.
4. **Atskaites un akti** 
   1. Izpildītāja Atbildīgais būvdarbu vadītājs sagatavo un iesniedz Pasūtītājam Būvdarbu un Uzraudzības izpildes pabeigšanas atskaiti.
      1. **Pabeigšanas atskaiti**iesniedz 10 (desmit) dienu laikā pēc Būvdarbu pabeigšanas un tajā ietilpst:
         1. atskaite par Būvdarbu veicēja pavisam kopā veiktajiem būvdarbiem;
         2. būvprojekta un būvdarbu veicēja novērtējums;
         3. informācija par būvdarbu pieņemšanu ekspluatācijā;
         4. akts par paveikto būvdarbu uzraudzību un rēķins;
         5. ieteikumi.